# Eksklava

### Iz Wikipedije, proste enciklopedije

D je eksklava države B, vendar ni enklava.
C je eksklava države B in enklava države A.

Ekskláva je ozemlje, ki pripada določeni politični skupnosti, vendar z njo po kopnem ni povezano (otoki ne štejejo) in ga obkrožajo druge politične skupnosti ali morje. Dober zgled eksklave je ozemlje okoli ruskega mesta Kaliningrad, ki pripada Ruski federaciji, vendar ga od preostanka te države ločuje ozemlje Evropske unije.

Čeprav sta pomena sorodna, eksklava ni nujno tudi enklava. Kaliningrad ne obkroža samo ena država, pač pa dve: Litva in Poljska, meji pa tudi na Baltik. Po drugi strani je španska eksklava Llívia enklava znotraj Francije.

Eksklave navadno nastajajo, ko se deli območij okoli njih osamosvajajo ali zavzamejo. Med vojno v BiH je bil tako glavni vojaški cilj vojske BiH presekanje srbskega koridorja pri Brčkem, s čimer bi zahodni del Republike srbske postal eksklava, tj. odrezan od srbske vojaške logistike. Po daytonskem sporazumu in poznejših dogovorih je v povojni BiH Brčko pod mednarodno arbitražo kot samostojna upravna enota, formalno pa del obeh entitet, Republike srbske in Federacije BiH.

## [uredi] Drugi primeri

- Baarle-Hertog, belgijska eksklava znotraj nizozemske province Severni Brabant.
- Mesti Ceuta in Melilla sta španski eksklavi na severni afriški obali Maroka.
- Cabinda, angolska eksklava in provinca med Demokratično republiko Kongo (nekdaj imenovano Zaire) in Republiko Kongo.
- Območje Dubrovnika je hrvaška eksklava, ki meji na BiH in Črno goro, ter južni Jadran. Od ostale Hrvaške ga loči bosansko-hercegovski izhod na morje pri obalnem mestu Neum.
- Vzhodna Prusija, nemška eksklava iz časov Weimarske republike: po I. svetovni vojni se je ločila od Nemčije, ko je Poljska spet dobila izhod na morje. Vzhodna Prusija je pozneje postala del Poljske in Rusije (glej zgornje besedilo o Kaliningradu).
- Nahičevan, eksklava Azerbajdžana med Turčijo, Armenijo in Iranom.
- Oecussi-Ambeno je vzhodno-timorska eksklava, obkrožena z ozemljem Indonezije.
- Aljaska, eksklava ZDA. (Havaji ne štejejo, ker so otočje.)
- Point Roberts je še ena ameriška eksklava, ki leži na kanadskem polotoku Britanska Kolumbija.
- Omansko ozemlje Madha se nahaja znotraj Združenih arabskih emiratov, ob Hormuški ožini. Znotraj te omanske eksklave pa obstaja še eksklava ZAE, imenovana Nahwa, ki pripada emiratu Šardža. To je zgled eksklave znotraj eksklave in hkrati enklave znotraj enklave.
- Temburong, brunejska pokrajina, ni povezana z večjim zahodnim delom države in je torej eksklava Bruneja. Pokrajina je, kot vsa država, obalna enklava v Maleziji.
- Erenköy, drobna eksklava mednarodno nepriznane Turške republike Severni Ciper.

## [uredi] Zunanje povezave

- Enclaves of the world - v angleščini
- Stran Jana S. Krogha - v angleščini
- Spletna stran Baarleja - v nizozemščini, delno tudi v angleščini.
- Spletna stran Campione d'Italia - v italijanščini in angleščini.

## [uredi] Glej tudi

- enklava

Vzpostavljeno iz »http://sl.wikipedia.org../../../e/k/s/Eksklava.html«

Kategoriji: Geopolitika | Eksklave

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Brezhoneg
- Česky
- Deutsch
- English
- Español
- Eesti
- Frysk
- עברית
- Bahasa Indonesia
- Lëtzebuergesch
- Nederlands
- Polski
- Română
- Simple English
- Svenska
- 中文